ইন্টারনেট টেলিভিশন প্রযুক্তি : প্রযুক্তিকে এখন আর সীমাবদ্ধতায় বেঁধে রাখা যাবে না। এক প্রযুক্তি অন্যটার সাথে মিশে গিয়ে অনেকটা রাসায়নিক বিক্রিয়ার মতোই তৈরি হচ্ছে নতুন প্রযুক্তি। ইন্টারনেট টেলিভিশন জগতে অনেক আগে থেকেই গুগল টিভি তাদের পরীক্ষামূলক সম্প্রচার চালিয়ে যাচ্ছে। এ ছাড়া সনি তাদের টিভি প্রযুক্তির জন্য নতুন ধরনের ইন্টারনেট টিভি সফটওয়্যার বানিয়েছে যার মাধ্যমে সহজেই টুইটার, ইউটিউব, হুলু, নেটভিক্সসহ বিভিন্ন লাইফ টিভিরুমেও প্রবেশ করা যাবে। টিভিটি অ্যান্ড্রয়েড অপারেটিং সিস্টেমে চলবে, চাইলে কাস্টমাইজড ক্রোম ব্রাউজারের মাধ্যমে ওয়েব ব্রাউজারও ব্যবহার করা যাবে। মোবাইল প্রযুক্তি যেভাবে অনেককে ইন্টারনেট সুবিধার সাথে যুক্ত করতে সক্ষম হয়েছে, একইভাবে এই টিভি প্রযুক্তিও হয়তো সব সময় ইন্টারনেটের সাথে যুক্ত করে ফেলবে আরো গভীরভাবে। আর টিভি চ্যানেলের সীমানা শুধু কয়েকটি প্রতিষ্ঠানের থাকবে না। যদিও আমাদের দেশের মতো কম গতির ইন্টারনেট প্রযুক্তির দিয়ে এটি সফলভাবে পরিচালনা করা সম্ভব হবে না।